Suchinthana/ta-wikipedia huggingface dataset:
மா. பாஸ்கர்

மா. பாஸ்கர் (M.Bhaskar: 3 ஏப்ரல் 1935 - 13 சூலை 2013) தமிழ்த் திரைப்படத் துறைக்கு மிகுதியும் பணியாற்றிய தென்னிந்திய திரைப்படத் தயாரிப்பாளர் ஆவார். அவர், இயக்குநர் சி. வி. ஸ்ரீதரின் உதவியாளராகத்  தம் திரைத்துறை வாழ்வைத் தொடங்கினார். பின்னர் தனது வழிகாட்டியும் குருவுமான, சி. வி. ஸ்ரீதரை விட்டு நீங்கிய அவர், சுந்தரம் மாடர்ன் தியேட்டர்ஸ், சின்னப்பத் தேவரின் கீழ் எஸ். பி. முத்துராமன், பஞ்சு அருணாசலம், தூயவன், உதிரிப் பூக்கள் பாலகிருஷ்ணன் மற்றும் பலருடன் இணைந்து பணியாற்றினார். மேலும் இவர், '20th Century Fox' என்னும் ஆலிவுட் கம்பெனி கோவாவில் படப்பிடிப்பு நடத்தியபோது அக்கம்பெனிக்காகப் பணியாற்றினார்.

ஆரம்பகால வாழ்க்கை
மா. பாஸ்கர் விருதுநகர் மாவட்டத்திலுள்ள, பட்டம்புதூர் கிராமத்தைச் சேர்ந்தவராவார். இவர் இயக்குநர் சி. வி. ஸ்ரீதரின் உதவியாளராகத்  தம் திரைத்துறை வாழ்வைத் தொடங்கினார். இவர் பைரவி என்னும் இந்தியத் தமிழ்த் திரைப்படம் மூலம் இயக்குநராக அறிமுகமானார். பைரவி திரைப்படம் 1978 ஆம் ஆண்டு ஆஸ்கார் மூவீஸ் மா. பாஸ்கரால் இயக்கப்பட்டது. இதில் ரஜினிகாந்த் முக்கியப் பாத்திரத்தில் நடித்தார். ரஜினிகாந்த் தமிழ்திரையில் தனியொரு கதாநாயகனாக நடித்த முதல் திரைப்படம் இதுவாகும். இப்படம் ரஜினிகாந்தின் திரையுலக வாழ்க்கையில் மாபெரும் திருப்புமுனையாக அமைந்து அவரை முன்னணி நடிகராக்கியது. ரஜினி இப்படத்தின்மூலம் சூப்பர்ஸ்டார் என்னும் பட்டத்தைப் பெற்றார். இத்திரைப்படத்தில் ஸ்ரீபிரியா கதாநாயகியாகவும், கீதா ரஜினியின் தங்கையாகவும் நடித்தார்கள். கீதா இந்தப் படத்தில்தான் அறிமுகம் செய்யப்பட்டார். ஸ்ரீகாந்த் இப்படத்தின் முக்கிய வில்லனாக நடித்தார். மலையாள நடிகர் சுதீர் பைரவி கதாப்பாத்திரத்தின் ஒன்றுவிட்ட அண்ணனாக நடித்தார். மனோரமாவும் சுருளிராசனும் இதர முக்கியப் பாத்திரங்களில் நடித்தனர்.

இறப்பு
பாஸ்கர் 2013 ஆம் ஆண்டு சூலை 13ஆம் நாள் மாரடைப்பு ஏற்பட்டு இறந்தார். அப்போது அவருக்கு அகவை 78 ஆகும். இவருக்கு மீனா ராணி என்ற மனைவியும் பாலாஜி பிரபு, மாரியப்ப பாபு என இரு மகன்களும் ஜானகிபிரியா என ஒரு மகளும் இருக்கின்றனர். இவரது இறப்புச் செய்தியானது தொலைக்காட்சி, நாளேடுகள், பத்திரிக்கைகள் மற்றும் பிற ஊடகங்கள் வாயிலாக உடனடியாக அறிவிக்கப்பட்டது.

திரைப்பட வரலாறு

மேற்கோள்கள்

துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
இந்தியத் திரைப்பட இயக்குநர்கள்
இந்தியத் திரைப்படத் தயாரிப்பாளர்கள்
தமிழ்நாட்டுத் திரைப்பட இயக்குநர்கள்
விருதுநகர் மாவட்ட நபர்கள்
தமிழ்நாட்டுத் திரைப்படத் தயாரிப்பாளர்கள்
1935 பிறப்புகள்
2013 இறப்புகள்
கங்காரிதாய் இராச்சியம்

கங்காரிதாய் இராச்சியம் (Gangaridai), பண்டைய பரத கண்டத்தின் கிழக்கில், கங்கை ஆற்றின் வடிநிலத்தில் அமைந்தது. கங்காரிதாய் இராச்சியத்தை, பண்டைய கிரேக்க-ரோமானிய வரலாற்று ஆசிரியர்கள் ஆவணப்படுத்தியுள்ளனர். பண்டைய இந்தியாவின் பதிவுகளில்,  வங்க நாடு மற்றும் சமதாத இராச்சியம்  ஆகியவைகள், கங்காரிதாய் இராச்சியத்தை ஒட்டி அமைந்திருந்தது.

கங்காரிதாய் இராச்சியத்தின் தலைநகரம், தற்கால கோபால்கஞ்ச் என தொல்லியல் அறிஞர்கள் குறிப்பிடுகிறார்கள். வேறு சில அறிஞர்கள் இதன் தலைநகரம் தற்கால மேற்கு வங்காளத்தின் பண்டைய துறைமுக நகரமான சந்திரகேதுகர் எனக் கூறுகின்றனர்.

மெகஸ்தனிஸ் எனும் கிரேக்க ராஜதந்திரி எழுதிய இண்டிகா எனும் வரலாற்றுக் குறிப்பு நூலில், கங்காரிதாய் இராச்சியம் பெரும் தரைப்படையும், தேர்ப்படையும், யானைப்படையும் கொண்டிருந்தன எனக் குறிப்பிட்டுள்ளார். 
பிந்தைய வரலாற்று அறிஞர்கள், கங்காரிதாய் இராச்சியத்திற்கும்,  உரோமானிய எகிப்து நாட்டிற்குமிடையே கடல் வழி வணிகம் நடைபெற்றதாகக் குறிப்பிடுகிறார்கள்

அமைவிடம்
தாலமியின் (கி பி 90 – 168), குறிப்புகளின் படி, கங்காரிதாய் இராச்சியம், கங்கை ஆற்றின் நீர் ஐந்து முகத்துவாரங்கள் வழியாக  வங்காள விரிகுடாவில் கலக்குமிடமான தற்கால சிட்டகாங் கடற்கரையை ஒட்டி இருந்ததாகக் குறிப்பிடுகிறார்.

வேறு வரலாற்று ஆசிரியர்களின் கூற்றுப்படி, கங்காரிதாய் இராச்சியம், தற்கால மேற்கு வங்காளத்தில் கங்கை ஆறு வங்காள விரிகுடாவில் கலக்குமிடத்தில் இருந்ததாக கூறுகின்றனர்.

இதனையும் காண்க
 பண்டைய இந்தியாவின் குறிப்புகள்
 இந்திய வரலாற்றுக் காலக்கோடு
 பரத கண்டம்
 இந்திய வரலாறு

அடிக்குறிப்புகள்

மேற்கோள்கள்
 
 The Classical accounts of India, Dr. R. C. Majumdar. p. 103-128, 170-172, 190, 234, 341-343, 375.
 Ancient India as Described in Classical literature, John W. McCrindle. p. 201.
 Ancient India as Described by Ptolemy, John W. McCrindle. p. 172
 The Periplus of the Erythraean Sea, Wilfred H. Schoff. p. 47-8.
 Studies of Geography of Ancient and Medieval India, Dr. Dineshchandra Sarkar. p. 213, 218.
 Political History of Ancient India. p. 231.
 Pre-Aryan and Pre-Davidian in India, Jean Przyluski. p. 137
 Historic Geography of Ancient and Early Medieval Bengal, Dr. Amitav Vattacharya. p. 38.
 Ancient India as described by Megasthenes and Arrian ( 2nd Edition), J. W. McCrindle
பண்டைய இந்தியா
வங்காளதேச வரலாறு
மேற்கு வங்காளத்தின் வரலாறு
முன்னாள் முடியாட்சிகள்
இந்திய வரலாறு
இமாச்சல பிரதேசத்தில் உள்ள ஏரிகளின் பட்டியல்

இமாச்சல பிரதேசத்தில் உள்ள ஏரிகளின் பட்டியல் (List of lakes in Himachal Pradesh); இமாச்சலப் பிரதேசம் இமாலய பிராந்தியத்தின் மையப்பகுதியில் அமைந்துள்ளது. இது வட இந்தியாவின் மிக அழகான மாநிலங்களில் ஒன்றாகும். மேலும், இமாச்சல பிரதேசம் அதன் பனிக்கட்டி மலைகள், அடர்ந்த பசுமையான புல்வெளிகள் இடையே சாகச விளையாட்டுக்களும், மற்றும் அமைதியான அழகான ஏரிகளுக்கும் பிரசித்திபெற்றதாக அறியப்படுகிறது.



நீர்த்தேக்கங்கள்

 மகாராணா பிரதாப் சாகர் (Maharana Pratap Sagar)
 பாண்டோ அணை (Pandoh Dam)
 கோபிந்த் சாகர் (Gobind Sagar)

குறைந்த உயரமுள்ள ஏரிகள்

 ரேணுகா ஏரி (Renuka Lake)
 மச்சியாள் ஏரி (Macchial Lake)

மத்திய உயரமுள்ள ஏரிகள்
 தால் ஏரி (இமாச்சல பிரதேசம்) (Dal Lake (Himachal Pradesh))
 கஜ்ஜார் ஏரி (சம்பா மாவட்டம்) (Khajjiar Lake District Chamba)
 குமார்வா ஏரி (Kumarwah Lake)
 ரிவால்சார் ஏரி (மாண்டி மாவட்டம்) (Rewalsar Lake District mandi)

அதி உயர ஏரிகள்

 பிரசர் ஏரி (Prashar Lake), (2730. மீ) 
 டெகனசர் ஏரி (Dehnasar Lake), (4280. மீ)
 நாகோ ஏரி (Nako Lake), (3662. மீ)
 சந்திரா தால் (ஏரி) (Chandra Taal), (4300. மீ)
 சூரஜ் தால் (ஏரி) (Suraj Tal), (4883. மீ) 
 தசீர் மற்றும் தாங்கார் ஏரி (Dashair), (4270. மீ)
 பிரிகு ஏரி (Brighu Lake), (4235. மீ)
 மணிமகேசு ஏரி (Manimahesh Lake), (4080. மீ)
 கதாசரு ஏரி (Ghadhasaru Lake),(3470. மீ)
 மகாகாளி ஏரி (Mahakali Lake), (4080. மீ)
 லாமா தால் (ஏரி) (Lama Dal), (3960. மீ)
 சந்தர் நூன் (ஏரி) (Chander Naun), (4260. மீ)
 கரேரி ஏரி (Kareri Lake), (2934. மீ)
 கம்ருணாக் ஏரி (Kamrunag lake ), (3334. மீ) மண்டி மாவட்டம்

சான்றுகள்

இவற்றையும் காண்க
 இந்திய ஏரிகளின் பட்டியல்

 இந்திய ஏரிகளின் பட்டியல்
 
இமாச்சலப் பிரதேசம் தொடர்புடைய பட்டியல்கள்
வல்லினம் மிகும் இடங்கள்

வல்லினம் மிகும் இடங்கள் என்பது தமிழ் மொழியில் அடுத்தடுத்து இரண்டு சொற்கள் வரும்போது முதல் சொல்லின் (நிலைமொழி) இறுதியில் ஒரு வல்லின எழுத்துச் சேர்வதைக் குறிக்கும். ஒரு நிலைமொழியோடு வருமொழி க, ச, த, ப வருக்க எழுத்துகளில் தொடங்குஞ் சொல்லாக அமையும்பொழுது அவ்வல்லொற்று சிலவிடங்களில் மிகுந்தும் சிலவிடங்களில் மிகாமலும் வரும். இவற்றையறிந்து பயன்படுத்தாமையைச் சந்திப்பிழையெனக் கூறுவர்.

வல்லெழுத்து மிகுமிடங்கள்
அ,இ,உ என்னும் சுட்டெழுத்துகளின் பின்னும் 'எ' என்னும் வினாவெழுத்தின் பின்னும் வரும் வல்லினம் மிகும்.
அக்கனி,
இப்பையன்,
......
எச்சிறுவன்?
அந்த, இந்த, எந்த என்னும் சுட்டு, வினாத் திரிபுகளின் பின் வரும் வல்லினம் மிகும்.
அந்தக் கனி, 
இந்தப் பையன்,
... ... ...
எந்தக் குதிரை?.

அப்படி,இப்படி, எப்படி என்னும் சொற்களின் பின் வரும் வல்லினம் மிகும். 
அப்படிக் கற்றான்,
இப்படிச் சொன்னான்,
எப்படித் தருவான்.

அங்கு, இங்கு, எங்கு என்னும் சொற்களின் பின் வரும் வல்லினம் மிகும்.
அங்குக் கண்டான்,
இங்குப் பெற்றான்.
எங்குச் சென்றனை?

இனி, தனி, திரு என்னும் சொற்களின் பின் வரும் வல்லினம் மிகும்.
இனிச் செய்யலாம், 
தனித்தமிழ்,
திருச்செந்தூர்
திருக்குறள்

வேற்றுமைப் புணர்ச்சியில் வல்லினம் மிகும் இடங்கள்

இரண்டாம் வேற்றுமை விரியில் வல்லினம் மிகும்.
மயிலைக் கண்டேன்‌.
மலையைச் சார்ந்தேன்.
உணவைத் தந்தேன்.
குறளைப் படித்தேன்.

நான்காம் வேற்றுமை விரியில் வல்லினம் மிகும்.
தந்தைக்குக் கொடுத்தான்  
தாய்க்குச் சொன்னான்
தங்கைக்குத் தந்தான்

நான்காம் வேற்றுமைத் தொகையில் முன்நின்ற சொல் (நிலைமொழி) அஃறிணைப் பெயராக இருந்தால் பின்வரும் வல்லினம் மிகும்.
குறிஞ்சித் தலைவன்
படைத்தளபதி.
கூலிப்படை.
      
ஆறாம் வேற்றுமைத் தொகையில்  நிலைமொழி அஃறிணைப்பெயராக இருப்பின் பின்வரும் வல்லினம் மிகும்.
நாய்க்குட்டி     
புலித்தலை
நரிப்பல்

ஏழாம் வேற்றுமைத் தொகையில் வல்லினம் மிகும்.
மனைப் பிறந்தாா் 
சென்னைப் பல்கலைக்கழகம்.

அல்வழிப் புணர்ச்சியில் வல்லினம் மிகும் இடங்கள்

ஈறுகெட்ட எதிர்மறைப் பெயரெச்சத்தின்பின் வரும் வல்லினம் மிகும்.
ஓடாக்குதிரை,
கூடாச்சந்தை, 
ஆடாத்தசை,
பாடாப் பாட்டு.
          
பண்புத்தொகையில் வல்லினம் மிகும்.
இனிப்புப் பண்டம், 
வட்டப்பலகை,
வெள்ளைத்தாள்,
சிவப்புச்சட்டை.

இரு பெயரொட்டுப் பண்புத்தொகையில் வல்லினம் மிகும்.
ஆவணித் திங்கள், 
சாரைப்பாம்பு,
உழவுத்தொழில்,
செவ்வாய்க்கிழமை.

அரை,பாதி, எட்டு, பத்து என்னும் எண்ணுப் பெயர்ச்சொற்களின் பின் வரும் வல்லினம் மிகும்.              
அரைக்காசு, 
பாதிப்பணம்,
எட்டுத்தொகை, 
பத்துப்பாட்டு.

உவமைத்தொகையில் வல்லினம் மிகும்.
மலர்க்கை, 
தாமரைப்பாதம்,
சங்குக்கழுத்து,
புலிப்பாய்ச்சல்.

ஆய், போய் என்னும் வினையெச்சச் சொற்களின்பின் வரும் வல்லினம் மிகும்.
போய்க் கண்டேன், 
நன்றாய்ச் சொன்னாய்.

இகர, அகர ஈற்று வினையெச்சங்களின் பின் வல்லினம் மிகும்.
தேடிப் பார்த்தேன், 
தேடப் போனேன்.

ஆக, என என்று முடியும் வினையெச்சங்களின் முன் வல்லினம் மிகும்.
தருவதாகச் சொன்னான்,
பார்ப்பதாகக் கூறினாள்,
தாயெனக் கூறினார்,
படி எனக் கூறினார்.

மேலும் காண்க 
 வல்லெழுத்து மிகும் இடம், மிகா இடம்

மேற்கோள்கள் 

தமிழ் இலக்கணம்
முக்கோண பெட்டக வடிவ மூலக்கூறு வடிவியல்

வேதியலில், முக்கோணப் பெட்டக வடிவ மூலக்கூறு வடிவியல் (trigonal prismatic molecular geometry) ஆனது, ஒரு அணுவை மையமாக கொண்டு, அதனைச் சுற்றி ஒரு முப்பட்டக வடிவில் ஆறு அணுக்கள், அணுக் குழுக்கள் அல்லது ஈனிகளை  அந்த முப்பட்டகத்தின் முனைகளில் அமைந்தவாறு கொண்டுள்ள  சேர்மங்களின் வடிவை விளக்குகிறது.

எடுத்துக்காட்டுகள் 
முக்கோண பெட்டக வடிவமுடைய மூலக்கூறின் முதல் உதாரணம் ஹெக்சாமெத்தில் டங்ஸ்டன்(W(CH3)6) ஆகும்.

வேறுசில இடைநிலை  உலோகங்கள் முக்கோண பெட்டக வடிவமுடைய மூலக்கூறுகளை உருவாக்குகின்றன:
  Mo(CH3)6, Re(CH3)6   மேலும் Ta(CH3)-6 ;மற்றும் Zr (CH3)2-6  போன்ற அயனிகள்.

Mo(S−CH=CH−S)3 என்ற மூலக்கூறில் S-CH=CH-S  என்ற உறுப்பானது இருமுனைய ஈனியாக செயல்படுகிறது.  இதில் இரு S-அணுக்களும் உலோக அணுவினை இணைக்கிறது.  இங்கு மாலிப்டினியத்தை சுற்றி அமைந்துள்ள ஆறு கந்தக அணுக்களின் அணைவு வடிவியல் அமைப்பானது மாலிப்டினம் டை சல்பைடுவின் நீட்டிக்கப்பட்ட அமைப்பினை ஒத்துள்ளது.

மேற்கோள்கள்

 
Housecroft, C. E.; Sharpe, A. G. (2004). Inorganic Chemistry (2nd ed.). Prentice Hall. .

மூலக்கூற்று வடிவியல்
துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
முப்பரிமாண வேதியியல்
வளைவு மையம்

வடிவவியலில், ஒரு வளைகோட்டின் வளைவு மையம்  (center of curvature) என்பது அவ்வளைகோட்டின் வளைவு ஆரத்திற்குச் சமமான தூரத்தில் செங்கோட்டின் மீதமையும் புள்ளியைக் குறிக்கும். வளைவின் மதிப்பு, பூச்சியமெனில் வளைவு மையமானது முடிவிலிப் புள்ளியாக இருக்கும். ஒரு வளைகோட்டின் வளைவு மையம் அதன் கொஞ்சு வட்டத்தின் மையமாக இருக்கும். வளைவு மையம் வளைகோட்டின் இரு நுண்ணளவு நெருக்கமான இரு செங்கோடுகள் சந்திக்கும் புள்ளியே அவ்வளைகோட்டின் வளைவு மையமென கணிதவியலாளர் அகுஸ்டின்-லூயி கோசி வரையறுத்துள்ளார்.
வளைகோட்டின் மீதுள்ள ஒவ்வொரு புள்ளிக்கும் வளைவு மையங்களின் இயங்குவரையானது அவ்வளைகோட்டின் அலர் வளைவரையாகும் (மலரி). ஒளியியலில் வில்லைகள், ஆடிகள் ஆகியவற்றின் ஆய்வுகளில் வளைவு மையம் பயன்படுகிறது (காண்க:வளைவு ஆரம்).

ஒரு வில்லை அல்லது ஆடியில் விழும் ஒளிக்கதிர்கள் ஒருங்குவது போன்று (குவி வில்லைகள், குழி ஆடிகள்) அல்லது விரிவது போன்று (குழி வில்லைகள், குவி ஆடிகள்) தோன்றும் புள்ளிக்கும் அவ்வில்லை அல்லது ஆடிக்கும் இடைப்பட்டக் கோள தொலைவாகவும் வரையறுக்கலாம்.

மேலும் காண்க 
 வளைவு

மேற்கோள்கள்

நூலடைவு 
 *

வளைவரைகள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
வகையீட்டு வடிவவியல்
வடிவவியல் மையங்கள்
வி. கைகாட்டி

வி.கைகாட்டி (V. kaikatti) என்பது இந்தியாவின், தமிழ்நாட்டின், அரியலூர் மாவட்டத்தில் ரெட்டி பாளையம் அருகில் உள்ள ஊர் ஆகும்.  இது தேசிய  நெடுஞ்சாலை எண் 227, அரியலூர் முட்டுவாச்சேரி சாலையில் இரண்டு சாலை சந்திப்பில் உள்ளது.  அந்த சலையின் நான்கு பக்கமும் பேருந்துகள், சுண்ணாம்பு கல் ஏற்றும் சுமையுந்துகள் எப்பொழுதும் கடந்து செல்லும். திருச்சி, சென்னை, தஞ்சை செல்லும் பேருந்துகள் அந்த சாலையில் செல்வதால் விளாங்குடி மற்றும் முட்டுவாச்சேரி கிராமங்கள்  சுறுசுறுப்பாக இருக்கும்.  இங்கு  இயல்பாக மக்கள் கூட்டமாக இருக்கும். தேநீர் கடைகள் மற்றும் பல சிறிய கடைகள் சாலையோரமாக உள்ளன.

அமைவிடம் 
இந்த ஊரானது மாவட்ட தலைநகரான அரியலூரில் இருந்து 12 கிலோமீட்டர் தொலைவிலும், மாநிலத் தலைநகரான சென்னையில் இருந்து 288 கிலோமீட்டர் தொலைவிலும் உள்ளது.

மேற்கோள்கள் 

அரியலூர் மாவட்டத்திலுள்ள கிராமங்கள்
பனை மர மருந்து

பனை மர மருந்து (Palm syrup) என்பது இனிப்பான உண்ணக்கூடிய ஒரு சத்தான வடிசாறு ஆகும். இது அதிகமாக கடற்கரை ஓரங்களில் உள்ள பனை மரங்களிலிருந்து கிடைக்கிறது.

இனங்கள்
கானரி தீவுகளில், பனை வடிசாறு கானரி தீவு பேரீச்சைப் பனையில் (பீனிக்சு கானரியென்சிசு) இருந்து இறக்கப்படுகிறது. சிலியியில், பனை வடிசாறு அச்சுறுத்தல்நிலை [[சிலி திராட்சைப் பனையில் (யுபாயே சிலென்சிசு) இருந்து இறக்கப்படுகிறது. தேங்காய் பனை, சர்க்கரை பனை, பால்மிரா பனை ஆகியவற்றில் இருந்தும் இம்மருந்து வடித்திறக்கப்படுகிறது.

கேனரி தீவில் மருந்தாக்கம்
பெரும்பாலான குரோர்போ மற்றும் மைல் டி பால்மா ஆகியவற்றின் மருந்தாக்கம் நகர் பகுதிகளில் செய்யப்படுகிறது.   பனையில் இருந்து மரச்சாறு திரட்டி அதை காய்ச்சி பெறப்படுகிறது. மேப்பிள் சிரப்பைத் தயாரித்து பயன்படுத்தப்படும் செயல்முறை பல வழிகளில் நடக்கிறது.

 குராபபோ  அல்லது  காராபா  என்று அழைக்கப்படும் பதநீர் மரத்தின் "உச்சியில்"  ஒரு கிண்ணம் வைத்து திரட்டப்படுகிறது.  குராபபோ விரைவில் சூரிய ஒளி இல் அழிக்கப்படுவதால் அறுவடை ஒரே இரவில் செய்யப்படுகிறது. ஒவ்வொரு நாள் மாலையும்  அறுவடை பருவமாக இருக்கிறது.  உழவர் மரத்தின் உச்சியில் ஏணி பயன்படுத்தி ஏறி, அடிக்கடி ஒரு கூர்மையான கத்தி பயன்படுத்தி , மேற்பரப்பு மேலோட்டை அகற்றி, துளைகள்  இடுகிறார்;ஒரு வாளி கிண்ணத்தில் இருந்து ஒரு குழாய் அல்லது வடிப்புக்கு கீழே வைத்து விட்டு வருகிறார்.. மறுநாள் அதிகாலையில், அவர் ஒவ்வொரு மரத்திலிருந்து பத்து அல்லது அதற்கு மேற்பட்ட லிட்டர் கொண்டிருக்கும் நிரப்பப்பட்ட வாளிகளுடன் திரும்புகிறார்.

அறுவடை செய்யப்பட்ட குவார்பபோ பின்னர் ஒரு உள்ளூர் பதப்படுத்தும் தொழிற்சாலைக்கு கொண்டு செல்லப்படுகிறது. அங்கு  தேக்கப்பட்டு, அல்லது தளத்தில் செயலாக்கப்படுகிறது.. செயலாக்கம் கராபோவை பல மணிநேரமாக தூய்மிகிறது, இது 90% வரை குறைக்கப்படும் வரை கரிய பழுப்பு நிறத்தில் அந்த பானம் இருக்கும். இது பின்னர் கண்ணாடி ஜாடிகளில் வழக்கமாக அடைக்கப்பட்டு விற்கப்படுகிறது. பாம் சிரப் காலப்போக்கில் மென்மையாக்கப்பட்டு, படிகமாக காட்சியளிக்கும்.
ஒவ்வொரு நாளும் நான்கு முதல் ஐந்து மாதங்கள் அதாவது ஜனவரி முதல் ஜூன் வரையிலான காலத்தில் அறுவடை செய்யப்படுகிறது. ஒரு மரம் சுமார்  ஐந்து  ஆண்டுகள் இந்த பானத்தை தருகிறது.

பயன்கள்

மைல் டி பால்மா ,மைல் டி பாமாமா , பல பாஸ்டரீசு ஆகிய பனைமர மருந்துகள் இனிப்புகளுடன் சேர்த்துப் பயன்படுத்தப்படுகின்றன. எ.கா: வெதுப்பிகள், பனிக்குழைவை. தென் கிழக்கு ஆசியாவில், குறிப்பாக மேற்கு வங்கத்தில் பரவலாக இது சமையலில் பயன்படுத்தப்படுகிறது. இங்கு ஜொலா குர், குளிர்காலத்தில் மட்டுமே பெறப்படுகிறது.

இதன் இனிப்பு உணவுக்கு சுவையைக் கூட்டுவதாக இருக்கிறது. இது பரவலாக இனிப்புகள் தயாரிக்கப் பயன்படும்  ஒரு மூலப்பொருளாக பயன்படுத்தப்படுகிறது, அல்லது சமைத்த உணவுகளில் சுவைக்கூட்ட உணவின் மீது தூவப்படுகிறது.

பாம் சப்பா எனப்படுவது ஒரு புத்துணர்ச்சியான பானம், மேலும் இதைப் புளிக்கச் செய்து பாம் சிரப் ரம்  போன்ற பல்வேறு ஆல்ககால்களை தயாரிக்கப் பயன்படுத்தப்படுகிறது. லா கோமெராவில் இருந்து கோம்ரோன் செய்யப்படுகிறது இது  'பாரா' (கிராப் போன்றது) உடன் கலக்கப்பட்ட பாம் வடிசாறு; இது மரபாக  பொதுவான மருத்துவ நோக்கங்களுக்காக பயன்படுத்தப்படுகிறது

குறிப்புகள்

வெளி இணைப்புகள்
 Photo-series showing the production of miel de palma

துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
சி. மாணிக்கம்

சி. மணிக்கம் (C. Manickam) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1977 ஆம் ஆண்டு நடந்த சட்டமன்றத் தேர்தலில் திருச்சிராப்பள்ளி-I தொகுதியிலிருந்து,  அண்ணா திராவிட முன்னேற்ற கழக கட்சி வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
சபா ராஜேந்திரன்

சபா ராஜேந்திரன் (Saba Rajendran) ஓர் இந்திய அரசியல்வாதியும், தமிழ்நாட்டின் தற்போதைய சட்டமன்ற உறுப்பினரும் ஆவார்.

இவர் கடலூர் மாவட்டத்தில் உள்ள, சொரத்துரில் சூன் 18, 1961 ஆம் ஆண்டில் பிறந்தார். இவர் இளங்கலை அறிவியல் (கணிதம்) மற்றும் இளங்கலைப் பொறியியலில் இயந்திரப் பிரிவு படித்துள்ளார்.

இவர் 2021 மற்றும் 2016ஆம் ஆண்டுகளில் நடந்த சட்டமன்றத் தேர்தலில், நெய்வேலி தொகுதியிலிருந்தும், 2006ஆம் ஆண்டு தேர்தலில், நெல்லிக்குப்பம் தொகுதியிலிருந்தும், திராவிட முன்னேற்றக் கழக வேட்பாளராக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

1961 பிறப்புகள்
வாழும் நபர்கள்
கடலூர் மாவட்ட நபர்கள்
திராவிட முன்னேற்றக் கழக அரசியல்வாதிகள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
13 ஆவது தமிழ்நாடு சட்டமன்ற உறுப்பினர்கள்
15 ஆவது தமிழ்நாடு சட்டமன்ற உறுப்பினர்கள்
16 ஆவது தமிழ்நாடு சட்டமன்ற உறுப்பினர்கள்
டி. சுப்பிரமணியம்

டி. சுப்பிரமணியன் (T. Subramanian) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1977 ஆம் ஆண்டு நடந்த சட்டமன்றத் தேர்தலில், ஆண்டிமடம் தொகுதியிலிருந்து, அண்ணா திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்..

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
6 ஆவது தமிழ்நாடு சட்டமன்ற உறுப்பினர்கள்
ஆம்பியாக்சசு

ஆம்பியாக்சசு (Amphioxus) குத்தூசி எனப் பொருள்படும் லேன்செட்  (Lancet) என்ற பெயரால் பொதுவாக அழைக்கப்படும் மீன் போன்ற தோற்றமுடைய கடல் வாழ் உயினமாகும்.

ஆம்பியாக்சசு பெயர் காரணம்
1774ஆம் ஆண்டில் முதன் முதலில் இதனைப் இங்கிலாந்து கடற்கரையில் கண்டெடுத்த பல்லாசு என்பவர், இதனை ஓர் ஓடற்ற நத்தை எனக் கருதி இதற்கு லைமாக்சு லான்சியோலேட்டசு (Limax lanceolatus) என்று பெயரிட்டார். 1934ஆம் ஆண்டு கோசுடா என்பவர், இதன் செவுள்கள் தொண்டைப் பகுதியில் அமைந்திருந்ததால் இதற்கு பிராங்கியோஸ்டோமா என்று பெயரிட்டார். யாரால் லுயசநடட 1836 என்பவரே முதன் முதலாக இதற்கு ஆம்பியாக்சசு லான்சியோலேட்டசு (Amphioxus lanceolatus) என்று பெயரிட்டார்.

அம்பியாக்சஸ் வகைப்பாடு
முதுகு நாணுள்ளவை எனும் தொகுதியின் கீழ் உள்ள, தலைமுதுகு நாணுடையன (Protochordata) அல்லது மண்டையோடற்றன (Acarina) எனும் தொகுதியின் கீழ் உள்ள, தலைமுதுகு நாணுடையன (Cephalochordata)  துணைத்தொகுதியில் ஆம்பியாக்சசு வகைப்படுத்தப்பட்டுள்ளது.

உடலமைப்பு
ஆம்பியாக்சசு கடலில் ஆழங்குறைந்த மணற்பாங்கான பகுதிகளில் துளையிட்டு வாழ்கின்றது. இதன் சராசரி உடல் நீளம் 5 முதல் 8 செ.மீ. ஆகும். ஆனால் தென்சீனா, இந்தியா ஆகிய பகுதிகளில் காணப்படும் ஒரு சிற்றினம் 15 செ.மீ. நீளம் வரை வளரக்கூடியது. ஓளி ஊடுருவும் தன்மையுடைய இவற்றின் உடலின் இரு முனைகளும் கூராக உள்ளன. தனிப்பட்ட தலைப்பகுதியோ தாடைகளோ இல்லை. உடலானது (லான்சியோ லேட்டுகள்) மணலில் புதைந்து, வாய்ப்பகுதி மட்டும் மணலின் தெரியும்படி இருக்கும்.

நெப்ரிழயாக்கள், பழுப்புப் புனல்கள், சிறு நீரக பப்பில்லாக்கள் ஆகியன ஆம்பியாக்சசின் கழிவு நீக்க உறுப்புகளாகும். குழல் போன்ற அமைப்புடைய நெப்ரியாக்களில் இரண்டு பகுதிகள் உள்ளன. ஆண் பெண் ஆம்பியாக்சசு இடையே இன உறுப்புகளைத் தவிர வெளித்தோற்ற வேறுபாடு ஏதும் காணப்படுவது இல்லை.

மேற்கோள்கள் 

கடல்வாழ் உயிரினங்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
புரூன்சு வெட்குண்டா

புரூனஸ் வெட்குண்டா (Prunus verecunda) என்பது ஜப்பான் மற்றும் கொாியாவை சொந்த இடமாக கொண்ட மர வகையாகும்.  இது பொதுவாக பழுப்பு கலந்த சிவப்பு அல்லது லேசான சிவப்பு நிறம் இலையுதிா் இலைகளை கொண்டிருக்கிறது.  இது மஞ்சள் வெள்ளை நிறமுடைய மலா்களை கொண்டது.

உயிா் வேதியியல் 
இந்த இனம் பல்வேறு புதிய பிளவனாய்டு கலவைகள் கண்டுபிடிக்கப்பட்டுள்ளன.  இந்த கலவைகள் பினோசம்பாின் 5-குளுகோசைடு (5.7 டி ஹைட்ராக்சிபிளேவனன் 5 குளுக்கோசைடு) ஜயின்ஸ்டின் (5.7.4- டிரைஹைட்ராக்சைடுசப்ளவன்) புரூன்டின் (5.4 டிஹைட்ராக்சைடு - 7 மெத்தொபிளேவனன்) மற்றும் பினொசெப்ரைன் (5,7 டைஹைட்ராக்சி பிளாவனன்) செப்டம்பா் 1956ல் கண்டுபிடிக்கப்பட்டது.

வாழ்விடம் 
இந்த இனங்கள் நடு ஜப்பானுக்குச் சொந்தமாகும். இது பொதுவாக மலைப்பகுதிகளில் பரவியுள்ளது.

சான்றுகள் 

மரங்கள்
தாவரவியல் பெயருடையக் கட்டுரைகள்
என். பெரியசாமி (தி.மு.க)

என். பெரியசாமி(N. Periasamy) என்பவர் ஓர் இந்திய அரசியல்வாதி மற்றும் முன்னாள் சட்டமன்ற உறுப்பினர் ஆவார். இவர் 1989 ஆம் ஆண்டு மற்றும் 1996 தேர்தல்களில், தூத்துக்குடி தொகுதியின் திராவிட முன்னேற்ற கழகம் வேட்பாளராக போட்டியிட்டு, தமிழ்நாடு சட்டமன்றத்துக்குத் தேர்ந்தெடுக்கப்பட்டார்.

வாழ்க்கை 
பெரியசாமியின் சொந்த ஊர் தூத்துக்குடி மாவட்டம் சாத்தான்குளம் அருகேயுள்ள தட்டார்மடம் ஆகும். 14 வது வயதில் தூத்துக்குடிக்கு வந்து, அங்குள்ள அரிசி ஆலை ஒன்றில் பணியாற்றினார். கருணாநிதி மீது கொண்ட பற்றால் திமுகவில் இணைந்தார். 1976 இல் அவசர நிலை காலத்தில் மிசா சட்டத்தில் கைது செய்யப்பட்டு ஆற்காடு வீராசாமி, வைகோ ஆகியோருடன் பாளையங்கோட்டை சிறையில் ஓராண்டு அடைக்கப்பட்டிருந்தார். அதன் பிறகு தீவிர அரசியலில் ஈடுபட்ட பெரியசாமி, திருநெல் வேலி மாவட்டம் பிரிக்கப்பட்டு, தூத்துக்குடி மாவட்டம் உருவானதில் இருந்து 30 ஆண்டுகளாக அந்த மாவட்டச் செயலாளராக பதவி வகித்து வந்தார். தூத்துக்குடி நகர்மன்றத் தலைவராகவும், 2 முறை சட்டப்பேரவை உறுப்பினராகவும் பொறுப்பு வகித்துள்ளார்.
பல தொழிற்சங்கங்களின் தலைவராகவும், தி.மு.க மாவட்ட செயலாளராகவும் பொறுப்பு வகித்துள்ளார்.
1985 ஆம் ஆண்டு முதல் தூத்துக்குடி மாவட்ட தி.மு.க. செயலாளராக இருந்தார். அவர் 2016 ஆம் ஆண்டு கலைஞர் விருது பெற்றார். 2012 இல் இவரும் இவரின் மகன் ஜெகன் ஆகியோர் முல்லைக்காடு என்ற பகுதியில் 19 ஏக்கர் நிலம் (7.7 ஹெக்டேர்) நிலத்தை வாங்குவதற்காக ஒரு போலி ஆவணத்தை பயன்படுத்தியதாக கைது செய்யப்பட்டனர். ஜெகனைத் தொடர்ந்து, பெரியசாமியின் மகளான கீதா ஜீவனையும், பெரியசாமி அரசியலுக்கு கொண்டு வந்தார். மே 26, 2017 அன்று பெரியசாமி காலமானார்.

குடும்பம்
இவரின் மனைவி எபனேசர், மகன்கள் ராசா(மூத்தவர்), செகன் (இளையவர்), மகள் கீதா சீவன்

மேற்கோள்கள் 

தூத்துக்குடி மாவட்ட நபர்கள்
2017 இறப்புகள்
திராவிட முன்னேற்றக் கழக அரசியல்வாதிகள்
11 ஆவது தமிழ்நாடு சட்டமன்ற உறுப்பினர்கள்
எண்கண்

எண்கண் என்பது இந்தியாவின், தமிழ்நாடு மாநிலத்தில், திருவாரூர் மாவட்டத்தின் குடவாசல் தாலுக்காவில்  அமைந்துள்ள ஒரு கிராமம் ஆகும். இங்கு பிரபலமான இந்துக் கோவிலாக எண்கண் முருகன் கோவில் அமைந்துள்ளது.

மக்கள்தொகை பரம்பல் 
2011 இந்திய மக்கள் தொகைக் கணக்கெடுப்பு அடிப்படையில், எண்கண் கிராமத்தின் மொத்த மக்கள் தொகை 2,909 பேர். அதில் 1,472 பேர் ஆண்கள் மற்றும் 1,437 பேர் பெண்கள் ஆவர்.

மேற்கோள்கள் 

திருவாரூர் மாவட்டத்திலுள்ள கிராமங்கள்
விக்டோரியா மகளிர் மேல்நிலைப்பள்ளி

விக்டோரியா பெண்கள் பள்ளி, ராணி விக்டோரியாவால் நிறுவப்பட்டது. இப்பள்ளி தமிழ் மற்றும் ஆங்கில மொழிகளில் கல்வியை வழங்குகிறது. நன்கு பொருத்தப்பட்ட ஆய்வக வசதிகளை கொண்டுள்ள பழமை வாய்ந்த பள்ளியாகும். ஒழுக்கத்திற்கு பெயர் பெற்ற பள்ளி ஆகும். தூத்துக்குடி மாவட்டத்தில் முதல் பத்து இடங்களில் ஒன்றான பள்ளியாகும்.

மேற்கோள்கள்

தூத்துக்குடி மாவட்டத்திலுள்ள பள்ளிகள்
விவேகம் பள்ளி

விவேகம் பள்ளி, தாராபுரம் இந்தியாவில் உள்ள தமிழ்நாட்டின் திருப்பூர் மாவட்டத்தில் தாராபுரத்தில் ஆண்கள் மற்றும் பெண்கள் எனத்  தனித்தனியாக உள்ள உறைவிட  மேல்நிலைப்பள்ளியாகும்.

மேற்கோள்கள்

வெளி இணைப்புகள் 
 

திருப்பூர் மாவட்டத்திலுள்ள பள்ளிகள்
கௌர் வெள்ளையன் நீர்வீழ்ச்சி

கௌர் வெள்ளையன் நீர்வீழ்ச்சி  (Gaur Vellaiyan Falls) இந்தியாவின் தமிழ்நாட்டிலுள்ள கொடைக்கானலுக்கு அருகில் உள்ளது. இதன் உயரம் 52 அடி அல்லது 16 மீட்டர் ஆகும். அழகும், அதிகமான ஏற்றக்கோணமும்  உடைய  இதைச் சுற்றியுள்ள பசும்புல் நிலங்களும் புல்தரைகளும் அருவிக்கு அதிகப்படியான அழகைக் கொடுக்கின்றன. சுற்றுலாவுக்கு  சிறந்த இடமாகவும் இது கருதப்படுகிறது.

மேற்கோள்

மேற்கோள்கள்

 திண்டுக்கல் மாவட்டத்திலுள்ள அருவிகள்
குமார வயலூர்

குமார வயலூர் (Kumara Vayalur) என்பது தமிழ்நாடு, திருச்சிராப்பள்ளி மாவட்டம், திருவரங்கம் வட்டம், மணிகண்டம் ஊராட்சி ஒன்றியத்தில் உள்ள ஒரு சிற்றூராகும். 
இது திருவரங்கம் சட்டமன்றத் தொகுதியிலும், திருச்சிராப்பள்ளி மக்களவைத் தொகுதியிலும் சேர்க்கப்பட்டுள்ளது. இவ்வூர் இங்கு உள்ள வயலூர் முருகன் கோயிலுக்காக புகழ்பெற்றது.

அமைவிடம் 
இந்த ஊரானது மாவட்ட தலைநகரான திருச்சிராப்பள்ளியிலிருந்து  10 கிலோமீட்டர் தொலைவிலும், மணிகண்டத்தில் இருந்து 10 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 357 கிலோமீட்டர் தொலைவிலும் உள்ளது.

மக்கள் வகைபாடு 
2011 மக்கள் தொகை கணக்கெடுப்பின்படி இந்த கிராமத்தில் 519 வீடுகள் உள்ளன. கிராமத்தின் மொத்த மக்கள் தொகையானது 2067 ஆகும். இதில் பெண்களின் எண்ணிக்கை 1062 என்றும், ஆண்களின் எண்ணிக்கை 1005 என்றும் உள்ளது. கல்வியறிவு பெற்றவர்கள் விகிதம் 73.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

நீர் மேலாண்மை 
இந்த ஊரில் பாசண வசதிக்காக மன்னர்கள் பலர் ஏற்பாடுகளை செய்துள்ளனர். அதில் குறிப்பிடத்தக்கவை சிந்தாமணி வதி, இராசேந்திர சோழன் வாய்க்கால் போன்றவை இன்றளவும் பாயன்பாட்டில் உள்ளன. இதில் தீன சிந்தாமணி என்பவர் முதலாம் குலோத்துங்க சோழனின் பட்டத்தரசி ஆவார்.

மேற்கோள்கள்

மணிகண்டம் ஊராட்சி ஒன்றியம்
திருச்சிராப்பள்ளி மாவட்டத்திலுள்ள கிராமங்கள்
மேட்டுப்பாளையம் தொடருந்து நிலையம்

மேட்டுப்பாளையம் தொடருந்து நிலையம் (Mettupalayam railway station, நிலையக் குறியீடு:MTP) ஆனது இந்தியாவின், தமிழ்நாட்டின், கோயம்புத்தூர் மாவட்டத்தின் புறநகர்ப் பகுதியான மேட்டுப்பாளையத்தில் அமைந்துள்ள ஒரு தொடருந்து நிலையமாகும். இது கோயம்புத்தூர் மாவட்டத்தில் அமைந்துள்ள முக்கியமான தொடருந்து நிலையங்களில் ஒன்றாகும். ஏனெனில் நீலகிரி மலை தொடர்வண்டிப் போக்குவரத்து இங்கிருந்து தொடங்குகிறது. 

இந்த நிலையம் இந்திய இரயில்வேயின், தென்னக இரயில்வே மண்டலத்தின் சேலம் தொடருந்து கோட்டத்தின் கீழ் செயல்படுகிறது.

திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் சேலம் கோட்டத்தில் 15 நிலையங்கள் தேர்ந்தெடுக்கப்பட்டன, மேட்டுப்பாளையம் தொடருந்து நிலையத்தை புதுப்பிக்கும் பணிக்கு 8 கோடி  ரூபாய் ஒதுக்கப்பட்டுள்ளது.

இரயில்களின் விபரம் 
கீழ்க்கண்ட தொடருந்துகள் இந்த நிலையத்திற்கு வருகின்றன.

மேலும் காண்க 
 கோயம்புத்தூர் சந்திப்பு
 உதகமண்டலம் தொடருந்து நிலையம்
 நீலகிரி மலை தொடர்வண்டிப் போக்குவரத்து

மேற்கோள்கள்

வெளி இணைப்புகள் 
 மேட்டுப்பாளையம் தொடருந்து நிலையம்

கோயம்புத்தூர் மாவட்டத்திலுள்ள தொடருந்து நிலையங்கள்
சேலம் தொடருந்து கோட்டம்
ராஜ்பிகாரி கோசு

சர் ராஷ்பிகாரி கோஷ் (Sir Rashbehari Ghosh, 23 டிசம்பர் 1845 - 1921) இந்திய அரசியல்வாதியும், வழக்கறிஞரும், சமூக சேவையாளரும், வள்ளலும் ஆவார்.

கோஷ் அவர்களின் திறமையும், பங்களிப்புகளும் அவருக்கு தொடர்ச்சியான மரியாதைகளை வழங்கியது. கல்கத்தா பல்கலைகழகம் சட்டத்துறை பேராசிரியர் பதவி வழங்கி கவுரவித்தது. அவர் தனது வழக்கறிஞர் தொழிலில் நிறைய சம்பாதித்தார், அதனை தானமாக வழங்கும் கொடை குணம் கொண்டவராக இருந்தார்.

கல்கத்தா பல்கலைகழகத்தில் அறிவியல் படிப்பிற்காக 10 லட்ச ரூபாய் பணத்தை கொடையாக வழங்கினார். இவர் ஏற்கனவே ஜாதவ்பூரில் உள்ள தேசிய கல்வி குழுமத்திற்கு 13 லட்ச ரூபாய் வழங்கியிருந்தார். அது பிற்காலத்தில் ஜாதவ்பூர் பல்கலைகழகமாக உருவெடுத்தது. தேசிய கல்விகுழுமத்தின் முதல் தலைவராக பொறுப்பு வகித்தார்.

கோஷ் அவரது கிராமத்தில் நிறைய பள்ளிகளையும், மருத்துவமனைகளையும் நிறுவினார். 2010ல் கந்தகோஷ் பகுதியில் உகிர்த் என்னுமிடத்தில் சர். ராஷ்பிகாரி கோஷ் மகா வித்யாலயா கட்டப்பட்டது.

ராஷ்பிகாரி கோஷ் இந்திய மக்களுக்கு ஆற்றிய சீரிய பங்களிப்புகளுக்கு நன்றி பாரட்டும் விதமாக கொல்கத்தாவில் ஒரு தெருவிற்கு ராஷ்பிகாரி சாலை என்று அவருடைய பெயர் வைக்கப்பட்டுள்ளது. இது காளிகாட் மெட்ரோ நிலையத்திலிருந்து கிழக்கு நோக்கியுள்ள பள்ளிகங்க் மற்றும் கார்ஜஹாத் வரை இந்த சாலை பரவியுள்ளது.

மேற்கோள்கள் 

இந்திய தேசிய காங்கிரஸ் அரசியல்வாதிகள்
1845 பிறப்புகள்
1921 இறப்புகள்
மேற்கு வங்காள நபர்கள்
கே. வி. எல். நாராயண் ராவ்

கே. வி. எல். நாராயண் ராவ் இந்திய டி.வி. நெட்வொர்க்கின் NDTV இன் தலைமை நிர்வாக அதிகாரிமற்றும் செய்தி  ஒளிபரப்பாளர்கள் சங்கத்தின் சிறப்பு  துணைத் தலைவர்

தொழில் 
இந்திய வருவாய் சேவையில் இணைவதற்கு முன்பு இந்திய எக்ஸ்பிரஸுடன் ஒரு பத்திரிகையாளராக ராவ் தனது வாழ்க்கையைத் தொடங்கினார். அவர் 1995 ஆம் ஆண்டு முதல் NDTV இல் இருந்தார்  முன்னதாக நிறுவனத்தின் மனித வள, நிர்வாகம் மற்றும் செயற்பாடுகளுக்கு பொறுப்பானவா். என்.டி.டி.வி யின் உற்பத்தி மற்றும் வீட்டிலிருந்து ஒரு ஒளிபரப்பாளருக்கு மாற்றம் மற்றும் வளர்ச்சியில் ராவ்  முக்கிய பங்கு வகித்தார்.

குறிப்புகள்

மேற்கோள்கள்

1954 பிறப்புகள்
2017 இறப்புகள்
சுமேரியர்களின் மதம்

சுமேரியன் மதம் (Sumerian religion) என்பது பண்டைய மெசொப்பொத்தேமியாவின் முதல் கல்வியறிவு பெற்றிருந்த சுமேரிய மக்களால் ஏற்றுக்கொள்ளப்பட்ட மதமாக இருந்தது. சுமேரியர்கள் இயற்கை மற்றும் சமூக ஒழுங்குகள் தொடர்பான அனைத்து விசயங்களிலும் (மரணம் மற்றும் கோபம் உட்பட) தெய்வீகத்தன்மை இருப்பதாகவும், அண்ட சக்தியிடம் பணிவை வெளிப்படுத்துவதன் தெய்வத்தின் அருளைப் பெறலாம் எனவும் நம்பியிருந்தனர்.

இதனையும் காண்க
 பண்டைய எகிப்தின் சமயம்
 இசுலாமுக்கு முந்திய அரேபியாவின் சமயம் 
 சுமேரியக் கட்டிடக்கலை
 சுமேரிய மொழி
 சுமேரிய கடவுள்கள்
 அக்காதியம்
 இட்டைட்டு மொழி

மேற்கோள்கள்

வெளி இணைப்புகள் 
Ancient Mesopotamian Gods and Goddesses, on Oracc
 (Transcription of the book from 1908)
The Ekur: Sumerian Reconstructionist Ceremonial Magick

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
மெசொப்பொத்தேமியாவின் வரலாறு
சுமேரிய நாகரிகம்
தொல்சமயங்கள்
கள்ளக்குறிச்சி வருவாய் கோட்டம்

கள்ளக்குறிச்சி வருவாய் கோட்டம் என்பது இந்தியாவின், தமிழ்நாட்டின், கள்ளக்குறிச்சி மாவட்டத்தில் உள்ள வருவாய் கோட்டங்களில் ஒன்றாகும். இந்த வருவாய் கோட்டம் ஐந்து வட்டங்களை உள்ளடக்கியது.

கள்ளக்குறிச்சி கோட்டத்துக்கு உட்பட்ட வட்டங்கள்

 கள்ளக்குறிச்சி வட்டம்
 சங்கராபுரம் வட்டம்
 சின்னசேலம் வட்டம்
 கல்வராயன்மலை வட்டம்
 வாணபுரம் வட்டம்

மேற்கோள்கள் 
 
கள்ளக்குறிச்சி மாவட்ட வருவாய் கோட்டங்கள்
எம். எம். எஸ். அஹுஜா

.பேராசிரியர் மன் மோகன் சிங் அஹுஜா, எம்.எஸ். ஆஹுஜா (1929 - 12 ஜூலை 1998) என்று பிரபலமாக அறியப்பட்டவர். புகழ்பெற்ற இந்திய மருத்துவர் மற்றும் எண்டோக்ரினாலஜிஸ்ட்

இவர் பிரித்தானியாவின் இந்தியாவில் முல்டன் நகரில் 1929 இல் பிறந்தார். 1952 இல் சென்னை மருத்துவக் கல்லூரியில் பட்டம் பெற்றார். அவர் எம்.ஆர்.சி. பி(லண்டன்) 1956 ஆம் ஆண்டில் லண்டனில் உள்ள ஹேமர்ஸ்மித் மருத்துவமனையில் வசித்துவந்தார். 1958 இல், பேராசிரியர் கே. எல். விக் கீழ் மருத்துவ துறையில் பதிவாளர் என அகில இந்திய இன்ஸ்டிடியூட் ஆப் மெடிக்கல் சயின்ஸில் சேர்ந்தார். அவர் இணை பேராசிரியராகவும் பின்னர் 1969 ஆம் ஆண்டில் மருத்துவ துறையின் தலைவராகவும் பதவி உயர்வு பெற்றார். 1982 ஆம் ஆண்டில் 1989 ஆம் ஆண்டு வரை அவர் உருவாக்கிய எண்டோோகிரினாலஜி மற்றும் வளர்சிதைமாற்ற திணைக்களத்தின் தலைவரானார்.

1972 இல் 'இந்தியாவில் நீரிழிவு ஆய்வுக்கான ஆராய்ச்சி நிறுவனம்' மற்றும் 'ஹார்மோன் பவுண்டேஷன், இந்தியா' ஆகியவற்றில் அவர் முக்கிய பங்கைக் கொண்டிருந்தார். அவர் வளர்ந்த நாடுகளில் நீரிழிவு நோய் பற்றிய சர்வதேச பத்திரிகையின் ஸ்தாபக ஆசிரியர் ஆவார்.

மருத்துவத்தில் முன்னேற்றம்" என்ற மருத்துவ வெளியீட்டுத் தொடரின் தலைமை ஆசிரியர் ஆவார். அவர்கள் இந்திய மருத்துவம் பிரச்சினைகள் இந்தியாவில் செய்த அறிவியல் வேலை தனிப்பட்ட மற்றும் நினைவுச்சின்ன ஆவணங்கள் உள்ளன. பல தலைமுறை மருத்துவ மாணவர்கள் இந்த தொகுதிகளிலிருந்து பயனடைந்தனர்.

இவர் 12 ஜூலை 1998 இல் புது டெல்லியில் இறந்தார். அவரது மனைவி டாக்டர் மீரா அஹுஜா, மகள் சுமதி மற்றும் மகன் விகாஸ் ஆகியோரால் தப்பிப்பிழைக்கப்பட்டார். அவர் 1 ஷாட் மேக்ரோ மூலம் 1 ஷாட் கிடைத்தது.

விருதுகள் 
 
 1982 ஆம் ஆண்டு மருத்துவ ஆராய்ச்சிக்காக பி.சி.சி.ஐ.யின் விருது பெற்றார்.                                                  1991 ஆம் ஆண்டில் இந்திய அரசின் பத்மஸ்ரீ விருதை வழங்கியது.

குறிப்புகள்                         

1929 பிறப்புகள்
1998 இறப்புகள்
மரு. பி. சி. ராய் விருது பெற்றவர்கள்
திண்டிவனம் வருவாய் கோட்டம்

திண்டிவனம் வருவாய் பிரிவு என்பது இந்தியாவின், தமிழ்நாட்டின், விழுப்புரம் மாவட்டத்தில்  உள்ள ஒரு வருவாய் கோட்டம் ஆகும்.

மேற்பார்வை 
 
விழுப்புரம் மாவட்ட வருவாய் கோட்டங்கள்
சுதேசுனா சின்கா

சுதேசுனா சின்கா (Sudeshna Sinha)  ​​இந்தியாவின் பஞ்சாப் மாநிலம் மொகாலியில் உள்ள இந்திய அறிவியல் கல்வி மற்றும் ஆராய்ச்சி நிறுவனத்தில் பேராசிரியராக உள்ளார். சென்னையிலுள்ள கணித அறிவியல் கழகத்தில் பத்தாண்டுகளுக்கும் மேலாகப் பணியில் இருந்தார். நேரியல் அல்லாத இயற்பியல் துறையில் இவர் பணிபுரிகிறார்.  சாவோசு கணக்கீடுகள் என்று அழைக்கப்படும் ஆரம்ப நிலைகளுக்கு மிகவும் உணர்திறன் கொண்ட ஓர் இயக்கவியல் அமைப்பு அடிப்படையிலான வன்பொருளை அமெரிக்க நிறுவனமான சாவோலாசிக்சு நிறுவனம் வர்த்தக ரீதியாக உருவாக்கியது. தற்பொழுது இங்கிலாந்தின் கேம்பிரிட்ச்சு நகரிலுள்ள ஒரு பிரித்தானிய கணினி செயலி மற்றும் மென்பொருள் வடிவமைப்பு நிறுவனம் வாங்கியுள்ளது.

தனிப்பட்ட வாழ்க்கை
சுதேசுனா சின்கா ​​மொகாலியில் உள்ள இந்திய அறிவியல் கல்வி மற்றும் ஆராய்ச்சி நிறுவனத்தில் கணிதப் பேராசிரியராக பணிபுரியும்  கபில் அரி பரஞ்சபேவை திருமணம் செய்து கொண்டார். இத்தம்பதியருக்கு ஒரு மகள் உள்ளார். இவரது தாய்வழி தாத்தா முனைவர் பிரபோத் சந்திர பாக்சி, முன்னாள் விசுவ பாரதி பல்கலைக்கழகத்தின் துணைவேந்தராகவும், வரலாற்றாசிரியராகவும் இருந்தார்.

கல்வி 
சுதேசுனா சின்கா 1985 ஆம் ஆண்டில் கான்பூரிலுள்ள இந்திய தொழில்நுட்பவியல் நிறுவனத்தில் ஐந்து ஆண்டு ஒருங்கிணைந்த கல்வித் திட்டத்தில் இயற்பியலில் முதுகலை பட்டம் பெற்றார்.  1990- ஆம் ஆண்டில் மும்பையிலுள்ள டாடா ஆதார ஆராய்ச்சி நிறுவனத்தில் தனது முனைவர் பட்டத்தைப்  பெற்றார்.

தொழில் மற்றும் வெளியீடுகள் 
​​இந்தியாவின் பஞ்சாப் மாநிலம் மொகாலியில் உள்ள இந்திய அறிவியல் கல்வி மற்றும் ஆராய்ச்சி நிறுவனத்தில் பேராசிரியராக உள்ளார். நேரியல் அல்லாத இயக்கவியல், சாவோசு கணக்கீடுகள், வலைப்பின்னல்கள் போன்ற துறைகளில் இவரது ஆராய்ச்சிகள் அமைந்துள்ளன.

விருதுகள்
2018-உலக அறிவியல் அகாடமியின் தேர்ந்தெடுக்கப்பட்ட உறுப்பினர். 
2016-2020, 2021-2025- ஜகதீசு சந்திர போசு தேசிய உறுப்பினர்
2014-புது தில்லி இந்திய தேசிய அறிவியல் அகாடமியின் தேர்ந்தெடுக்கப்பட்ட உறுப்பினர்
2010-பெங்களுர் இந்திய தேசிய அறிவியல் அகாடமியின் தேர்ந்தெடுக்கப்பட்ட உறுப்பினர்
1998 பி.எம். பிர்லா பரிசு
1995-2000- இத்தாலியிலுள்ள்  கோட்பாட்டு இயற்பியலுக்கான சர்வதேச மையத்தின் இணை உறுப்பினர்.
கான்பூர் அகில இந்திய தொழில்நுட்ப நிறுவனத்தின் பொது திறன் பரிசு
1978-1985- தேசிய திறமை தேடல் உதவித்தொகை

மேற்கோள்கள்

வெளி இணைப்புகள் 
 Chaologix

வாழும் நபர்கள்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
இந்தியப் பெண் அறிவியலாளர்கள்
இந்தியப் பெண் இயற்பியலாளர்கள்
வங்காள இயற்பியலாளர்கள்
ஒட்டு சமதளம்

கணிதத்தில், குறிப்பாக வகையிடல் வடிவகணிதத்தில், ஒரு ஒட்டு சமதளம் (Osculating Plane) அல்லது முத்தமிடும் தளம் என்பது ஒரு யூக்ளிடியன் வெளியில் அல்லது கேண்மை வெளியில் உள்ள ஒரு துணை பல்லுறு வெளியின் ஒரு புள்ளியில் இரண்டு வரிசை தொடர்பு உடைய ஒரு தளம் ஆகும். Osculate என்ற வார்த்தை Osculatus எனும் இலத்தீன் மொழி சொல்லிலிருந்து உறுவாக்கப்பட்டது, இது Osculari என்பதன் இறந்தகாலத்தை குறிக்கின்றது, இது "முத்தம்" என்று பொருள்படும். எனவே, ஒட்டு சமதளம் என்பது ஒரு துணை பல்லுறு வெளியினை முத்தமிடும் ஒரு தளம் ஆகும்.

யூக்ளிடியன் வளைவுகள் வடிவியலில், ஒட்டு சமதளத்தினை தொடுகோடு திசையன்கள் மற்றும் செங்குத்து திசையன்களின் நேரியல் நீட்டமாக ஃப்ரனட்-செரட்(Frenet-Serret) சூத்திரங்கள் வகையில் விவரிக்க முடியும்.

மேற்கோள்கள்

வகையீட்டு வடிவவியல்
கோலன் வகைப்படுத்தல்



கோலன் வகைப்படுத்தல் 
கோலன் வகைப்படுத்தல் (Colon classification) என்பது நூலகத்தில் உள்ள தகவல் மூலங்களை வகைப்படுத்த சீர்காழி இரா. அரங்கநாதனால் அறிமுகப்படுத்த பட்ட ஒரு பகுப்பு முறையாகும். இதன் முதல் பதிப்பு 1933 ம் ஆண்டு வெளியானது. இதுவரை 6 பதிப்புகள் வெளியாகியுள்ளன. இந்தியாவில் பெரும்பாலான பொது நூலகத்தில் இம்முறை பயன்படுத்தபடுகிறது.

அமைப்பு 
இந்த பகுப்பு முறை 42 வகையாக பிரிக்கப்பட்டு அதற்கென ஒரு எழுத்து அல்லது குறியீடு ஒதுக்கப்பட்டுள்ளது. அமெரிக்க நூலக காங்கிரஸ் வகைப்படுத்தலின் அடிப்படையில் இது அமைந்துள்ளது.

உட்கூறுகள்  
இப்பகுப்பில் 5 முதன்மை பிரிவுகள் பயன்படுத்தப்பட்டு பகுப்பிற்கு உதவுகிறது  அவை PMEST என்பதாகும்.
                 
P - ஆளுமை 

M - கருப்பொருள்

E - ஆற்றல் 

S - இடம் 

T - நேரம்

மேற்கோள்கள்

நூலகவியல்
தாட்பூட்

தாட்பூட் (Passion fruit) என்பது பாசிஃப்லோரா குடும்பத்தைச் சேர்ந்த பல வகைகளான பழங்களாகும். தாட்பூட் பழங்களை மூன்று முக்கிய வகைகளாக பிரிக்கலாம்: ஊதா நிறப் பழங்கள் (Passiflora edulis சிம்ஸின் பழங்கள்), மஞ்சள் நிறப் பழங்கள் (Passiflora edulis F. flavicarpa டி.ஜி.) மற்றும் பெரிய கிரானடில்லா பழங்கள் (பாசிஃப்லோரா குவாட்ராங்கொலரிஸ் எல்).
என்பனவாகும்.

இலங்கையில் இதனை கொடித்தோடை என்றழைப்பர். இதன் தாவரவியல் பெயர் பாசிபுளோரா எடுலிஸ் என்பதாகும். இது தென்பிரேசில் நாட்டைத் தாயகமாகக் கொண்டது. இது இமாசலப்பிரதேசம், கர்நாடகம், தமிழகத்தில் (நீலகிரி மலைப்பகுதி) பயிராகின்றது. பழுத்த பழம் ஊதா நிறத்துடனும், முட்டை உருவத்திலும் இருக்கும். மிகுதியான வெப்பமும், குளிருமுள்ள பகுதிகளில் இது நன்கு வளரும். விதைகள், வேர்விட்ட முதிர்ந்த தண்டுகள் மூலம் இனப்பெருக்கம் செய்யப்படுகிறது. பழங்கள் மே முதல் செப்டம்பர் வரை அறுவடை செய்யப்படுகின்றன. ஆண்டொன்றுக்கு ஒரு கொடியிலிருந்து 60 முதல் 80 பழங்கள் வரை கிடைக்கும்.

மருத்துவப் பண்புகள் 
 உடலுக்கு உறுதியைத் தரும்.
 இதன் இலையை தலைச்சுற்றலுக்கும், தலைவலிக்கும் நெற்றியில் பற்றுப் போடலாம்.
 ஆஸ்துமாவுக்கு இலைக் கஷாயம் உதவுகிறது.
 நீரிழிவு நோய்க்கும், இசிவு நோய்க்கும் நல்லது.
 இந்தக் கொடி வீக்கங்கள் கொண்ட தோல் நோய்களைக் குணமாக்கும்.

படக்காட்சியகம்

மேற்கோள்கள்

பழங்கள்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
லால்குடி வருவாய் கோட்டம்

}}

இலால்குடி வருவாய் கோட்டம் என்பது இந்தியா நாட்டின், தமிழ்நாடு மாநிலத்தின், திருச்சிராப்பள்ளி மாவட்டத்தில் உள்ள வருவாய் கோட்டம் ஆகும். இது மண்ணச்சநல்லூர் வட்டம்  மற்றும் இலால்குடி வட்டங்களை உள்ளடக்கியது. இலால்குடி நகரம்தான் இலால்குடி வருவாய் கோட்டத்தின் தலைமையகம் ஆகும். இது திருச்சிராப்பள்ளி மாவட்டத்தில் உள்ள மூன்று முக்கிய வருவாய் கோட்டங்களில் ஒன்றாகும்.

கோட்டத்தின் கீழ் உள்ள நகரங்கள்
லால்குடி
மண்ணச்சநல்லூர்
கல்லக்குடி, டால்மியாபுரம் 
புள்ளம்பாடி,
சமயபுரம், கண்ணனூர் 
டோல்கேட்
பூவாளூர்

மேற்கோள்கள்

 

துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
திருச்சிராப்பள்ளி மாவட்ட வருவாய் கோட்டங்கள்
பெரம்பலூர் வருவாய் கோட்டம்

பெரம்பலூர் வருவாய் கோட்டம் என்பது இந்தியாவின், தமிழ்நாட்டின், பெரம்பலூர் மாவட்டத்தில் உள்ள ஒரு வருவாய் கோட்டமாகும்.

மேற்பார்வை 
 
பெரம்பலூர் மாவட்டம்
சேரன் மகாதேவி வருவாய் கோட்டம்

சேரன் மகாதேவி வருவாய் கோட்டம் என்பது இந்தியாவின், தமிழ்நாட்டின், திருநெல்வேலி மாவட்டத்தில்  உள்ள ஒரு வருவாய் கோட்டம் ஆகும்.

குறிப்புகள் 
 

திருநெல்வேலி மாவட்டத்திலுள்ள வருவாய் கோட்டங்கள்
தென்காசி வருவாய் கோட்டம்

தென்காசி வருவாய் கோட்டம் என்பது இந்தியாவின், தமிழ்நாட்டின், தென்காசி மாவட்டத்தில் உள்ள ஒரு வருவாய் கோட்டமாகும்.

மேற்பார்வை 
 
தென்காசி மாவட்ட வருவாய் கோட்டங்கள்
வன்னியப்பர் கோவில்

வன்னியப்பர்கோயில் தமிழ்நாட்டின் திருநெல்வேலி மாவட்டத்தில் ஆழ்வார்குறிச்சி எனும் நகரில் அமைந்துள்ளது. இந்தக் கோயில் சுமார் 1000 ஆண்டுகள் பழமையானது. இக்கோவிலின் மூலவர் வன்னியப்பர், அம்மன்/தாயார் சிவகாமசுந்தரி ஆவார். இக்கோயில் போதிய பராமரிப்பு இல்லாமல் மிகவும் பாழடைந்த நிலையில் உள்ளது.   
 
திருநெல்வேலி மாவட்டத்திலுள்ள இந்துக் கோயில்கள்
எலந்தகுழி

இந்தியாவில் தமிழ்நாடு மாநிலத்தியுள்ள,பெரம்பலூர் மாவட்டத்தை சார்ந்த ஆலத்தூர் தாலுகாவை சார்ந்த பஞ்சாயத்து இலந்தங்குழி.  இலந்தங்குழி, 24 கி. மீ தொலைவில் மாவட்ட தலைமையகம் மற்றும்  17 கி. மீ தொலைவில் தாலூகா நிர்வாக அலுவலகம்.  அரியலூர் (6 கி.மீ.) இலந்தங்குழிக்கு அருகில் உள்ள நகரம்,   

இந்த இலந்தங்குழி பஞ்சாயத்து அடங்கும் கிராமங்களில் இலந்தங்குழி மற்றும்  சீராநத்தம்.

இலந்தங்குழியில்  அரசு ஆரம்ப பள்ளி (கிழக்கு) மற்றும் நடுநிலைப் பள்ளி(மேற்கு) என இரண்டு பள்ளிகள் உள்ளது.

இலந்தங்குழி கிராமத்தின் மத்தியில் ஒரு சிவன் கோவிலும், மேற்கில் பெருமாள் மற்றும் எரிக்கரை பிள்ளையார் கோவில் உள்ளது. தற்சமயம் கிராமத்தின் வடமேற்கு பகுதியில் ஊர் பொதுமக்களால் ஒரு முருகன் கோவில் கட்டப்பட்டு வருகிறது. 

பெரம்பலூர் மாவட்டத்திலுள்ள கிராமங்கள்
சி.எஸ்.ஐ . ஹோம் சர்ச், நாகர்கோவில்

ஆசியாவின் மிகப்பெரிய மற்றும் பழமையான தேவாலயங்களில் ஒன்றாக சி.எஸ்.ஐ, ஹோம் சர்ச் உள்ளது. இது 200 ஆண்டுகளுக்கான  மிகச் சிறந்த வரலாற்றைக் கொண்டுள்ளது.   நாகர்கோவிலில் இருந்து சென்னை அருள்திரு   சார்லஸ் மீட் வழியாக வந்திருந்தார். திருச்சபை கட்டப்பட்ட நிலத்தை  பிரித்தானியத் திருவாங்கூர் குடியுரிமை பெற்ற  9-வது ஜெனரல் ஜான் மன்றோ நன்கொடையாக   
அளித்தார், இவர் சென்னை, திருவாங்கூர் இராச்சியத்தின் இயேசு அவைக்கும் அரசாங்கத்திற்கும் இடையே ஊடகமாக  செயல்பட்டார். இது இரண்டு நூற்றாண்டுகளாக இறையியல் கல்விக்கு உதவியது. 1830 ஆம் ஆண்டு இத்தேவாலயத்தில் உலகின் மிக பெயர்பெற்ற மொழியியல் அறிஞர்களில் ஒருவரான இராபர்ட்டு கால்டுவெல்லின் திருமணம் நடந்தது.  ஆகத்து 1891 ஆம் ஆண்டில் அவர் இறந்துவிட்டார். அவர் திருநெல்வேலியில் புதைக்கப்பட்டார்.

கட்டிடக்கலை 
இக்கட்டிடம் 140 அடி நீளமும், 70 அடி அகலமும் கொண்டு  கிரேக்கப் பாணியில் 
கட்டப்பட்டுள்ளது. தென்னிந்தியாவின் சீர்திருத்த(புராட்டஸ்டன்ட்) கிறித்தவ தேவாலயங்களில் இது மிகப் பழமையானதும், மிகப்பெரியதும் ஆகும். இந்த மாளிகை சுமார் 2500 பேர் ஒரே  நேரத்தில் தங்க வைக்க முடியும்.

மேற்கோள்கள்மேற் 

கன்னியாகுமரி மாவட்டத்திலுள்ள கிறித்தவக் கோயில்கள்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
ஆதிச்சமங்களம்

இந்தியா-தமிழ்நாடு,திருவாருர் மாவட்டத்தில் கூத்தாநல்லூர் தாலுகாவில் உள்ள ஒரு கிராமம் அத்திச் சோழமங்கலம்.

விளக்கப்படங்கள் 
 2001  கணக்கெடுப்பின்படி, அத்திச் சோழமங்கலம் மக்கட்தொகை மொத்தம் 925,ஆண்கள்-470,பெண்கள்-455 . பாலின விகிதம்  968இருந்தது  . கல்வியறிவு விகிதம்  40.38 .இருந்தது.

குறிப்புகள் 
 
திருவாரூர் மாவட்டத்திலுள்ள கிராமங்கள்
பைன்

ஏங்கு அல்லது “பைன்” என்பது "பைனஸ்" குடும்பம்  என்ற பிரிவில் உள்ள தாவரம் ஆகும். இது பினாய்டேயே குடும்பத்தை சேர்ந்த துணை குடும்பமாகும். ராயல் தாவரவியல் பூங்கா, மிசோரி தாவரவியல் பூங்கா ஆகியவற்றால் தொகுக்கப்பட்ட தாவர பட்டியல், தற்போது 126  பைன் வகைகளை வகைப்படுத்தியுள்ளது. மேலும் பெயரிடப்படாத 35 இனங்கள் உள்ளன.

சொற்பிறப்பு 

பைன் என்னும் பெயரானது இலத்தீன் சொல்லான பைனஸ் என்பதிலிருந்து பெறப்பட்டது. இது இந்திய-ஐரோப்பிய அடிப்படையில் பிட்-ரெசின் என்பதிலிருந்து வந்ததாக கூறப்படுகிறது. 19 ஆம் நூற்றாண்டிற்கு முன்பு, பைன்ஸ் பெரும்பாலும் ஃபிர்ஸ்கள் என குறிப்பிடப்பட்டது. சில ஐரோப்பிய மொழிகளில், பழைய நோர்ஸ் நாட்டினரின் ஜெர்மானிய அறிவாற்றல் இன்னும் பைன்ஸ்-ல் டேனிஷ் ஃபிர்ர், நார்வேஜியன் ஃபுரா / ஃபுர் / ஃபூரு, ஸ்வீடிஷ் ஃபுரா / ஃபூரு, டச்சு வூரென் மற்றும் ஜெர்மன் ஃபெஹ்ரே ஆகியவற்றில் பயன்படுத்தப்படுகிறது. ஆனால் நவீன ஆங்கிலத்தில், ஃபிர் இப்போது ஃபிர்அபீஸ் மற்றும் டக்ளஸ் ஃபிர் சுடோட்சுகா வரையறுக்கப்பட்டுள்ளது.

References

துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
தாவரப் பேரினங்கள்
தமிழக ஆசிரியர்கள் தொடங்கிய தாவரவியல் கட்டுரைகள்
சின்னக்கல்லார் அருவி

சின்னக்கல்லார் அருவி (Chinnakallar Falls) இந்திய மாநிலமான தமிழ்நாட்டில், கோயம்புத்தூர் மாவட்டத்தில், வால்பாறை வட்டத்தில் உள்ள ஓர் அருவியாகும்.

கரடு முரடான புதர்களுக்கு மத்தியில் அமைந்துள்ள பாதை வழியாகவே அருவிக்குச் செல்ல முடியும். வட இந்தியாவின் மேகாலயா மாநிலத்தின் மௌசின்ரம், சோரா நகரங்களுக்கு அடுத்து இந்தியாவில் மூன்றாவது அதிக மழை வீழ்ச்சியைப் பெறும் இடமாக இப்பகுதி விளங்குகின்றது.

தமிழ் திரைப்படமான "சூர்யவம்சத்தில்" சரத்குமாரின் ஒரு பாடல் இங்கு படப்பிடிப்பு செய்யப்பட்டது. இவ்விடத்தின் அடையாள  ஆள்கூறுகள்:10°18'11"வடக்கு 77•°1'47"கிழக்கு என்பதாகும்.

மேற்கோள்கள் 

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கோயம்புத்தூர் மாவட்டத்திலுள்ள அருவிகள்
அஸிம்-உத்-தவுலா

அசிம்-உத்-தவுலா (Azim-ud-Daula, 1775 - 2 ஆகத்து 1819) என்பவர் 1801 முதல் 1819 வரை ஆற்காடு நவாபாக இருந்தவர். இவர் அமிர் உல் -அமாராவின் மூத்த மகனும், உம்தத் உல்-உமாரின் மருமகனும் ஆவார்.

1801 ஒப்பந்தம் 

அசிம் உத் தவுலாவின் மாமா இறந்த பின்னர் இவர் அரியணை ஏறினார். அசிம்-உத்-தவுலா அரியணை ஏறியவுடன், கர்நாடக பிரதேசத்தின் குடிமை மற்றும் நகராட்சி நிர்வாகம் ஆங்கில  கிழக்கிந்திய கம்பெனிக்கு கர்நாடக உடன்படிக்கையின் படி வழங்க கட்டாயப்படுத்தப்பட்டார். ஆசிம்-உத்-தொளலா ஒரு பெயரளவு ஆட்சியாளராக அவருடைய ஆதிக்கம் குறைக்கப்பட்டது. இதற்கு கைமறாக, ஆட்சிப் பகுதியின்  மொத்த வருவாயில் ஐந்தில் ஒரு பங்கும் மற்றும் 21-பீரங்கி குண்டு மரியாதை  கௌரவமும் பெற்றார்.

சென்னை ஜார்ஜ் கோட்டையில் உள்ள  அருங்காட்சியகத்தில் தாமஸ் டே  என்பவர் வரைந்த ஆஸிம்-உத்-தொளலாவின் உருவ ஓவியம் காட்சிக்கு வைக்கப்பட்டுள்ளது.

மேற்கோள்கள் 
 

1775 பிறப்புகள்
1819 இறப்புகள்
இந்திய முஸ்லிம்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஆற்காடு நவாப்கள்
ஆணிவேர்த் தொகுப்பு

ஆணிவேர் தொகுப்பு (taproot) தாவரம் வளரும்போது விதையில் இருந்து உருவாகும் முதல் வேர் முளைவேர் எனப்படும். பெரும்பாலான இருவித்திலைத் தாவரங்களில் இந்த முளைவேர், வேர்த் தொகுதியில் முக்கியமான ஆணிவேர் அல்லது மூலவேர் எனப்படும் வேராக வளர்ச்சியுறுகிறது. நிலத்துள் நேராகக் கீழ் நோக்கிச் செல்லும் ஆணிவேரில் இருந்து, பக்கவேர்கள் வளர்கின்றன. ஆணிவேர் பக்கவேர்களிலும் நீளமாக வளரும்.என்பது இருவித்திலை தாவரங்களில் காணப்படும் வேர் ஆகும். தாவரம் வளரும்போது விதையில் இருந்து உருவாகும் முதல் வேர் முளைவேர் எனப்படும். பெரும்பாலான இருவித்திலைத் தாவரங்களில் இந்த முளைவேர், வேர்த் தொகுதியில் முக்கியமான ஆணிவேர் அல்லது மூலவேர் எனப்படும் வேராக வளர்ச்சியுறுகிறது. ஆணிவேர் பக்கவேர்களை விட நீளமாக வளரும். தாவரத்தின் தேவைக்கு அதிகமான சேமிக்கப்படும் உணவு கேரட் போன்ற சில தாவரங்களில் உருமாற்றம் பெற்று உள்ளது. இதுவும் ஆணிவேர் ஆகும். ஆணிவேர் தொகுப்புக்கு மாற்றாக ஒருவித்திலை தாவரவேர்கள் உள்ளது. இது சல்லிவேர் என்று அழைக்கப்படுகிறது. இது மண்ணிலிருந்து தோன்றும் போதே பல கிளைகளுடன் கூடிய வேர்களாக கொத்தாக வளரும் தன்னையுடையது.

விளக்கம் 
ஆஞ்சியோஸ்போர்ம்களின் ஒரு பிரிவான இருவித்திலை தாவரத்தில் ஆணிவேர் தொகுப்பு காணப்படுகிறது. இது முளைவேர் மூலம் விதை விரிவடைவதால் உருவாகும் ஒரு முக்கிய வேர் ஆகும். ஆணிவேர் தாவரத்தின் வாழ்நாள் முழுவதும் தொடர்ந்து இருக்கும்..

ஆணிவேரின் உருமாற்றங்கள் 
பொதுவான வடிவங்கள் பின்வருமாறு
 கூம்பு வடிவம்: அதாவது மேல்மட்டத்தில் அகலமாகவும், கீழ் நோக்கி சீராகவும் இருக்கும். எ.கா. கேரட்.
 நீள்வடிவம் : இந்த வேர் நடுத்தர மற்றும் பரவலாக மேல் மற்றும் கீழ் நோக்கி பரவலாக உள்ளது: எ.கா. முள்ளங்கி.
 நாப்பிஃபாம் ரூட்: ஒரு உச்சிஅல்லது மலை போன்ற தோற்றம் கொண்டது. இது மிகவும் பரந்த அளவில் உள்ளது மற்றும் திடீரென்று கீழே ஒரு வால் போன்று சுறுங்கி காண்ப்படும் : எ.கா. டர்னிப்.

ஆணிவேர் உருமாற்றம் கொண்ட சில தாவரங்கள்
பீட்ரூட்
 புர்டாக்
கேரட்
 சர்க்கரை வள்ளிக்கிழங்கு
 டான்டோலியன்
வோக்கோசு
 பாப்பி மால்லோ
முள்ளங்கி
 சகேபிரஷ்
 டர்னிப் 
 அசுலெபியாஸ் சிரிகாஸ்
பைன்கள்

மேற்கோள்கள்

வெளியிணைப்புகள் 

2006-01-13, Sciencedaily: Deep-rooted Plants Have Much Greater Impact On Climate Than Experts Thought Citation: "...The tap roots transfer rainwater from the surface to reservoirs deep underground and redistribute water... increases photosynthesis and the evaporation of water... by 40 percent in the dry season... During the wet season, these plants can store as much as 10 percent of the annual precipitation as deep as 13 meters (43 feet) underground, to be tapped during the dry months... tree roots acting like pipes to allow water to shift around much faster than it could otherwise percolate through the soil."
Fullerton Arboretum on taproots 

துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
தாவர வேர்கள்
தமிழக ஆசிரியர்கள் தொடங்கிய தாவரவியல் கட்டுரைகள்
வெற்றிட பீங்கான் வடிகட்டி

வெற்றிட பீங்கான் வடிகட்டியானது (vacuum ceramic filter) நீரினை வெளியேற்றும் விதமாக திடப்பொருட்களிலிருந்து திரவங்களைப் பிரித்தெடுக்க வடிவமைக்கப்பட்டுள்ளது. இந்த சாதனத்தில் சுழற்றி, தேக்கி, பீங்கான் வடிகட்டி தட்டு, விநியோகிப்பான், வெளியேற்ற சீவுளி, சுத்திகரிப்பான், கிளர்ச்சி சாதனம், குழாய் அமைப்பு, வெற்றிட அமைப்பு, குறிப்பிட்ட அளவு அமிலம் வழங்கும் தானியங்கி, உராய்வு நீக்கும் தானியங்கி, வால்வு மற்றும் வெளியேற்றி ஆகியன உள்ளன. இதன் அமைப்பு மற்றும் செயல்பாடு வழக்கமான வட்டு வடிப்பானை ஒத்துள்ளது.  ஆனால் வடிப்பானின் ஊடகமானது நுண்ணிய துளையுள்ள பீங்கான் வட்டினால் மாற்றப்பட்டுள்ளது. வட்டு உருவாக்கப்பட்டுள்ள பொருளானது நீண்ட காலம் உழைக்கக் கூடியதாயும் வேதிப்பொருட்களால் பாதிக்கப்படாததாயும் உள்ளது. வடிகட்டும் செயல்முறையின் செயல்திறனைப் பாதிக்கும் எல்லா காரணிகளையும் கணக்கில் கொண்டு இதன் செயல்திறன் உகப்பாக்கப்படுகிறது. திண்மப்பொருளின் செறிவு, வட்டுவின் சுழற்சி வேகம், ஊட்டும் படுகையில் உள்ள பிhpத்தெடுக்கப்படவேண்டிய திடப்பொருளின் அளவு, வெப்பநிலை, அழுத்தம் மற்றும் வடிகட்டியில் கேக் உருவாக்கம் ஆகியன வெற்றிட பீங்கான் வடிகட்டியின் செயல் திறனை பாதிக்கும் காரணிகளாகும்.

மேற்கோள்கள்

சான்றுகள் 
 Tarleton, W., J, E.S, R.J, Richard (2007). Solid-Liquid Separation: Equipment Selection and Process Design. Great Britain: Institution of Chemical Engineers.
Gupta, Ashok (2006). Solid-Liquid Separation - Filtration. Mineral Processing Design and Operation - An Introduction.
. Sutherland, K (2008). FIlters and Filtration Handbook. Elsevier.

மேலதிக வாசிப்புக்கு

வெளி இணைப்புகள்

பிரித்தல் செயல்முறைகள்
துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
அச்சுப்பொறி வகைகள்

அச்சுப்பொறிகள் என்பவை செய்தியை வெளியீடு செய்யப் பயன்படும் பொறிகள் ஆகும். அச்சுபொறிகள் பல வகைப்படும். அவை வரி அச்சுப்பொறிகள், புள்ளி அச்சுப் பொறிகள், மைகொட்டும் அச்சுப்பொறிகள், லேசர் அச்சுப்பொறிகள் ஆகும்.

வரி அச்சுப்பொறிகள் 
ஒரு நிமிடத்திற்கு 3000 வரிகள் வரை அச்சிடக்கூடிய வரி அச்சு பொறிகள் உள்ளன. ஆனால் இவைகளால் படங்களை அச்சிட முடியாது.

புள்ளி அச்சுப்பொறிகள் 
புள்ளி அச்சுப்பொறிகள் ஒவ்வொரு எழுத்தாக அச்சிடுக்கின்றன. ஒரு நொடியில் 150 முதல் 400 எழுத்துகள் வரை அச்சிடும் திறன் உடையவை.

மை அச்சுப்பொறிகள் 
இப்போது மை அச்சுபோறிகள் அதிகமாக பயன்படுத்துகின்றனர். அச்சிடும் முனையில் ஊசிகளைப் பயன்படுத்துவதற்குப் பதிலாக பல மிகச் சிறிய துளைகளை ஏற்படுத்தி மையினை பாய்ச்சி அச்சிடப்படுகிறது.

லேசர் அச்சுப்பொறிகள் 
லேசர் அச்சுப்பொறிகள் லேசர் ஒளிக்கற்றைகளைப் பயன்படுத்தி அச்சிடுகின்றன. அச்சிடும்போது அச்சுப்பொறியின் எந்த பகுதியும் காகிதத்தினைத் தொடுவது இல்லை.

உசாத்துணை 
கணிப்பொறி அறிவியல், ராம் குமார், சைவ சிந்தாத்த நூற் பதிப்பு கழகம், சென்னை.

மேற்கோள்கள்

அச்சுக்கலை
நுண்நிலைக் கற்பித்தல்

நுண்நிலைக் கற்பித்தல் (Micro teaching) என்பது ஒரு பயிற்சி முன்னேற்றத் திட்டம் மற்றும் அல்லாது கற்பித்தல் மாதிரியும் கூட ஆகும். இப்பயிற்சியில் மாணவர்கள் தங்கள் சக உறுப்பினர்களிடையே தங்கள் குறைகளை கண்டறிந்து நிவர்த்தி செய்து இம்முறையை சிறப்புள்ளதாக ஆக்கிக் கொள்கிறார்கள். நுண்நிலைக் கற்பித்தல் முறையானது டிவைட் டபிள்யூ. ஆலன் என்பவரால் 1960 ஆம் ஆண்டு எல்லா நிலைகளிலும் மேம்படுத்த கல்வியில் பயிற்சி முறையாக அறிமுகப்படுத்தப்பட்டது.

இந்நிலைக் கற்பித்தலில் ஆசிரியர் பல சிறு குழுக்களுக்கிடையே சிறிய பாடத்தினை (20 மணித்துளிகள்) தயார் செய்து வீடியோவில் பதிவு செய்ய வேண்டும். இந்த நுண்நிலைக் கற்பித்தலில் இப்பயிற்சி நடத்துபவர் ஒலி மற்றும் ஒளி வழி நுண்ணோக்கி வழி உற்று நோக்கி தன் கருத்தை வெளிப்படுத்தி இம்முறையில் பல மாற்றங்களை புகுத்துகிறார்.

ஜான் ஹாட்டியால் தனது காணக்கூடிய கற்றல் திட்டத்தின் ஒரு பகுதியாக மேற்கொண்ட நுண் நிலைக்கற்பித்தலுக்கான சான்றுகளின் மதிப்பாய்வு, மாணவர் விளைவுகளை மேம்படுத்துவதற்கான ஒரு சிறந்த முறையாகக் கண்டறியப்பட்டது.

நுடபங்கள் 
அதன் தொடக்கத்திலிருந்து, 1963 ஆம் ஆண்டு, நுண்நிலைக் கற்பித்தல் நிறுவப்பட்டது ஆசிரியர் பயிற்சி வழிமுறை, பல நிலைகளிலும் ஆசிரியர் பயிற்சி பட்டறைகளிலும் பல்கலைக்கழங்களிலும் தற்போது பயன்பாட்டில் உள்ளது.பயிற்சி ஆசிரியர் தான் பயிற்சி பெறும் வல்லுநர்களிடம் அவர் நடத்தும் முறையை உற்றுநோக்கி தனது பயிற்சி முறையை ஐந்து முதல் பத்து நிமிடங்களுக்கு 5 அல்லது10 நபர்களிடம் அமைத்து கொள்கிறார். இந்நுண்ணிலைக் கற்பித்தலில் பாடப்பகுதி, திறன், ஒலி மற்றும் ஒளிப்பதிவு முக்கியமானதாக கருதப்படுகிறது.

கருத்து 
பின்னூட்டம் நுண்ணியக் கற்பித்தலில் கூறுவது அவ்வளவு எளிதன்று. பின்னூட்டம் மாணவர்கள் தங்கள் கற்றல் திறமையை மேம்படுத்துவதோடு நல்ல கற்பித்தல் சூழலை உருவாக்க பின்னணியாக அமைந்துள்ளது.

மேற்கோள்கள் 

கல்வியியல்
துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்